মমতাজ সংঘমিতা

মমতাজ সংঘমিতা () এগৰাকী ভাৰতীয় চিকিৎসক আৰু ৰাজনীতিবিদ। তেওঁ পশ্চিমবংগৰ বৰধমন-দুৰ্গাপুৰ (লোকসভা সমষ্টি)ৰ পৰা ষোড়শ লোকসভাৰ সংসদ সদস্য আছিল। ২০১৪ চনৰ ভাৰতীয় সাধাৰণ নিৰ্বাচনত তেওঁ সৰ্বভাৰতীয় তৃণমূল কংগ্ৰেছ প্ৰাৰ্থী হিচাপে জয়ী হৈছিল।

মমতাজ সংঘমিতা পশ্চিম বংগ বিধানসভাৰ প্ৰাক্তন অধ্যক্ষ তথা প্ৰাক্তন আইন মন্ত্ৰী প্ৰয়াত চৈয়দ আব্দুল মনছুৰ হাবিবুল্লাহ আৰু শিক্ষাবিদ মকছুদা খাটুনৰ কন্যা।

তেওঁ পেছাত এগৰাকী স্ত্ৰীৰোগ বিশেষজ্ঞ, কলিকতা চিকিৎসা মহাবিদ্যালয় আৰু চিকিৎসালয়ৰ স্ত্ৰীৰোগ বিভাগৰ মুৰব্বী আছিল।

 প্ৰাৰম্ভিক জীৱন 
তেওঁ বৰ্ধমানৰ পৌৰ বালিকা বিদ্যালয় আৰু কলকাতাৰ ব্ৰহ্ম বালিকা শিক্ষাালয়ত পঢ়ি চাৰিটা বিষয়ত লেটাৰ লাভ কৰি প্ৰথম বিভাগত উত্তীৰ্ণ হয়। তেওঁ বেথুন কলেজৰ পৰা প্ৰি-মেডিকেল সম্পূৰ্ণ কৰিছিল। ১৯৬৮ চনত কলিকতা চিকিৎসা মহাবিদ্যালয়ৰ পৰা এম বি বি এছ উত্তীৰ্ণ হয়। ইয়াৰ পিছত ১৯৭০ চনত কলিকতা বিশ্ববিদ্যালয়ৰ পৰা ডি জি অ’ আৰু দিল্লী বিশ্ববিদ্যালয়ৰ পৰা এম ডি (অ’ টি জি)। উচ্চ শিক্ষাৰ বাবে তেওঁ ইংলেণ্ডলৈ গৈছিল।

 পৰিয়াল 
তেওঁ ১৯৭৫ চনত ৰাজ্য চৰকাৰৰ বেৰিষ্টাৰ আৰু পিছলৈ কেবিনেট মন্ত্ৰী নুৰে আলম চৌধুৰীৰ সৈতে বিবাহপাশত আৱদ্ধ হয়। তেওঁলোকৰ একমাত্ৰ কন্যা ডাঃ শাবানা ৰোজে ৰাষ্ট্ৰীয় চিকিৎসা মহাবিদ্যালয়ৰ পৰা এমবিবিএছ ডিগ্ৰী লাভ কৰিছে আৰু তেওঁ উচ্চ চিকিৎসা গৱেষণা চলাই আছে।

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:চিকিৎসাবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী